Roberto Mancini

Roberto Mancini (; lahir 27 November 1964) ialah pengurus dan bekas pemain bola sepak Itali. Beliau merupakan ketua jurulatih semasa Itali. Sebagai pemain, Mancini bermain sebagai penyerang dan dikenali dengan tempohnya di Sampdoria dimana dia bermain lebih daripada 550 perlawanan dan membantu mereka memenangi kejuaraan Serie A, empat Coppe Italia dan Piala Pemenang Piala Eropah. Dia membuat 36 penampilan untuk Itali, mengambil bahagian dalam UEFA Euro 1988 dan Piala Dunia FIFA 1990. Pada tahun 1997, selepas 15 tahun di Sampdoria, Mancini meninggalkan kelab itu untuk menyertai Lazio dimana dia memenangi Scudetto, Piala Pemenang Piala, Piala Super UEFA dan dua Coppe Italia.

Peranan pertama Mancini sebagai pengurus adalah di Fiorentina ketika berumur 35 tahun dan membimbing mereka memenangi Coppa Italia, tetapi meninggalkan Fiorentina yang berdepan bankrap. Beberapa bulan kemudian, dia mengambil alih sebagai pengurus di Lazio. Pada tahun 2004, Mancini ditawarkan tugas pengurus di Internazionale. Dia berjaya membimbing kelab itu memenangi tiga kejuaraan Serie A berturut-turut sebelum dipecat pada tahun 2008. 

Selepas keluar daripada bola sepak selama lebih setahun, Mancini dilantik sebagai pengurus Manchester City pada bulan Disember 2009. Pada musim 2010–11, musim penuh pertamanya di Manchester City, Mancini membimbing kelab itu ke bola sepak Liga Juara-Juara dan memenangi Piala FA. Pada musim 2011–12, Mancini membimbing Manchester City memanngi kejuaraan liga pertama mereka dalam tempoh 44 tahun. Dibawah Mancini, Manchester City layak ke perlawanan akhir Piala FA 2013 tetapi dikalahkan oleh Wigan Athletic 1–0. Mancini dipecat pada 13 Mei 2013, dan pada bulan September tahun itu, dia mengambil alih tugas di Galatasaray.

Rujukan

Pautan luar

Roberto Mancini di Goal.com
Roberto Mancini di Mcfc.co.uk
Roberto Mancini di Soccerbase.com

Kelahiran 1964
Orang hidup
Pemain bola sepak Itali
Pemain Bologna F.C. 1909
Pemain U.C. Sampdoria
Pemain S.S. Lazio
Pemain Leicester City F.C.
Pemain Serie A
Pemain UEFA Euro 1988
Pemain Piala Dunia FIFA 1990
Pengurus bola sepak Itali
Pengurus S.S. Lazio
Pengurus ACF Fiorentina
Pengurus F.C. Internazionale Milano
Pengurus FC Zenit Saint Petersburg
Pengurus pasukan bola sepak kebangsaan Itali
Pengurus Serie A
Pemain Liga Perdana Inggeris
Pengurus Liga Perdana Inggeris
Pengurus Manchester City F.C.
Pengurus Galatasaray S.K.
Pengurus Süper Lig
Pengurus UEFA Euro 2020